АҞӘА, жьҭаара 6 — Sputnik. Рамзан Кадыров хынтәуп Чечентәыла анапхгаҩыс далырхуеижьҭеи. Аҵыхәтәантәи алхрақәа мҩаԥысит цәыббра 18 рзы.
Аныҳәатә церемониа мҩаԥысуеит Грозныи ақалақь аҟны, Аҳәынҭқарратә театр-концерттә зал аҿы. Ацеремониа ааиртит Чечентәыла Апарламент аиҳабы Магомед Даудов. Магомед Даудов Кадыров атрибунахь днеиԥхьеит ареспублика Аконституциа инақәыршәаны аҭоубоураз.
"Чечентәылатәи Ареспублика сахаданы сахьынӡаҟоу ҭоуба зуеит ауаҩытәыҩса изинқәеи ихақәиҭрақәеи ҳаҭыр шрықәысҵо азы, Урыстәылатәи Афедерациа Аконституциа сшықәныҟәо ала, Чечентәылатәи Арепублика Аконституциа шысыхьчо ала, милаҭрацәала еилоу ажәлар рымаҵ шызуа ала", — иҳәеит Рамзан Кадыров урыс бызшәалеи чечен бызшәалеи ҭоуба шьҭаҵо.